CELEX: 62008CO0217
Language: sk
Date: 2009-03-17 00:00:00
Title: Uznesenie Súdneho dvora (siedma komora) zo 17. marca 2009. # Rita Mariano proti Istituto nazionale per l'assicurazione contro gli infortuni sul lavoro (INAIL). # Návrh na začatie prejudiciálneho konania: Tribunale ordinario di Milano - Taliansko. # Článok 104 ods. 3 rokovacieho poriadku - Rovnosť zaobchádzania v zamestnaní a povolaní - Články 12 ES a 13 ES - Priznanie pozostalostnej dávky - Vnútroštátna právna úprava stanovujúca rozdiely v zaobchádzaní medzi pozostalým manželom a pozostalým partnerom. # Vec C-217/08.

Uznesenie Súdneho dvora (siedma komora) zo 17. marca 2009 – Mariano/Istituto nazionale per l’assicurazione contro gli infortuni
            sul lavoro
      (vec C‑217/08)
      „Článok 104 ods. 3 rokovacieho poriadku – Rovnosť zaobchádzania v zamestnaní a povolaní – Články 12 ES a 13 ES – Priznanie pozostalostnej dávky – Vnútroštátna právna úprava stanovujúca rozdiely v zaobchádzaní medzi pozostalým manželom a pozostalým partnerom“
      1.                     Občianstvo Európskej únie – Ustanovenia Zmluvy – Rovnosť zaobchádzania – Diskriminácia na základe štátnej príslušnosti – Zákaz
            – Vecná pôsobnosť – Vylúčenie výlučne vnútorných situácií (články 12 ES a 17 ES) (pozri body 17 – 22)
      2.                     Právo Spoločenstva – Zásady – Rovnosť zaobchádzania – Diskriminácia na základe veku – Zákaz – Pôsobnosť – Diskriminačné zaobchádzanie,
            ktoré nemá nijaký vzťah s právom Spoločenstva – Vylúčenie (článok 13 ES; smernica Rady 2000/78) (pozri body 24 – 27)
      3.                     Právo Spoločenstva – Zásady – Rovnosť zaobchádzania – Pôsobnosť – Vnútroštátna právna úprava, ktorá stanovuje rozdiely v zaobchádzaní
            medzi pozostalým manželom a pozostalým partnerom pri udeľovaní pozostalostnej dávky – Diskriminačné zaobchádzanie, ktoré nemá
            nijaký vzťah s právom Spoločenstva – Vylúčenie (články 12 ES a 13 ES; smernica Rady 2000/78) (pozri body 30, 31)
      Predmet
      
         
               Návrh na začatie prejudiciálneho konania – Tribunale ordinario di Milano – Výklad článkov 12 ES a 13 ES – Rovnosť zaobchádzania
                  v zamestnaní a povolaní – Priznanie pozostalostnej dávky – Vnútroštátna právna úprava stanovujúca rozdiely v zaobchádzaní
                  medzi pozostalým manželom a pozostalým partnerom žijúcim v registrovanom partnerstve
               
            Výrok
      Právo Spoločenstva neobsahuje zákaz akejkoľvek diskriminácie, ktorého dodržiavanie musia zaručiť súdy členských štátov, ak
         prípadné diskriminačné správanie nemá žiadnu spojitosť s právom Spoločenstva. Za okolností, akými sú okolnosti vo veci samej,
         samotné články 12 ES a 13 ES nezakladajú takúto spojitosť.
      
      Za uvedených okolností týmto článkom neodporuje vnútroštátna právna úprava, podľa ktorej v prípade smrti osoby v dôsledku
         pracovného úrazu bude pozostalostná dávka vo výške 50 % odmeny, ktorú poberala táto osoba pred smrťou, vyplácaná iba jej zosnulému
         manželovi, pričom maloletému dieťaťu zosnulého bude priznaná pozostalostná dávka iba vo výške 20 % tejto odmeny.